“ના…ના…નહીં”, તરત ચતુરજી બોલ્યા, “તું અહિયાની હો ત્યાં સુધી તું ઘરે ન જઈ શકે. ચુગલીખોરે ચુગલીખોરો સાથે જ રહેવું જોઈએ. ન રહે તે યોગ્ય ન કહેવાય. તું જયારે ઘરે હતી ત્યારે એવાં બાળકોની ચાડી ખાતી હતી કે જે તારી ચાડી બિલકુલ નહોતાં ખાતાં. તેઓ ધારે તો તારી ઘણી ચાડી-ચુગલી કરી શકે તેમ હતાં. છતાં તેં ચાડી ખાવાનું ચાલુ રાખ્યું. એ યોગ્ય નહોતું. અહીં બધા ચાડી-ચુગલી કરતા ફરે છે. તમે બધા એકબીજાની ચાડી ખાઓ છો. હવે રડવાનું બંધ કર અને જે કહેવામાં આવે તે પ્રમાણે કર. જા, અને બાકીનો દિવસ પથારીમાં પડી રહે.”